Diari Oficial de la Generalitat Valenciana


Sumari del DOGV 7000, del 10-04-2013 (2013/3388)

Informació pública d'inici de procediment per a la resolució de l'adjudicació del programa d'actuació integrada.
----------------------------------------------------------------------------------------------------------------

### Dades del document

Número de DOGV
:   7000

Data del DOGV
:   10-04-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/3388


Data del document
:   08-03-2013

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * contracte administratiu
    * pla d'urbanisme

Informació pública d'inici de procediment per a la resolució de l'adjudicació del programa d'actuació integrada. [2013/3388]  
El Ple de l'Ajuntament, en sessió ordinària celebrada el dia 4 de març de 2013, va adoptar, entre altres, el següent acord, la part dispositiva del qual es transcriu a continuació:  
«Primer. Incoar d'ofici el procediment administratiu declaratiu d'incompliment de compromisos assumits per l'agent urbanitzador, Agrupació d'Interés Urbanístic Sector 6 Entrada Platja, en el conveni urbanístic subscrit amb este Ajuntament el 15 de juny de 2007, per a l'execució del programa de desenvolupament d'actuació integrada de la unitat d'execució única que forma el sector 6, Entrada Platja, de sòl urbanitzable del vigent pla general, conduent, si escau, a la resolució de l'adjudicació del programa.  
Segon. L'Activitat 11 de Desenvolupament i Gestió Urbanística, de la secció E2 d'Urbanisme i Medi Ambient, formarà l'expedient oportú i tramitarà el procediment pels tràmits establits en les normes legals i reglamentàries aplicables per a la resolució que escaiga adoptar.  
  
Tercer. Notificar este acord a l'agent urbanitzador, AIU Sector 6 Entrada Platja, adjudicatari del programa per al desenvolupament de l'actuació integrada que forma la unitat d'execució única del sector 6, Entrada Platja, de sòl urbanitzable del vigent pla general, i se li significa que té naturalesa d'acte de tràmit per a l'ordenació material del procediment i no és susceptible de recurs (art. 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), sense perjudici de les al·legacions que puga realitzar per a la consideració en la resolució que pose fi al procediment, en el seu moment.  
Quart. Comunicar este acord a les seccions E1 d'Arquitectura i Enginyeria i E2 d'Urbanisme i Medi Ambient, perquè en prenguen coneixement i als efectes oportuns».  
A més, us faig saber el següent:  
a) Mitjançant esta publicació se us concedix tràmit d'audiència i vista de l'expedient pel termini de 15 dies hàbils, comptadors a partir d'esta publicació, durant els quals podreu examinar l'expedient en l'oficina municipal de l'Activitat 11 de Gestió i Desenvolupament Urbanístic de la Secció E2 d'Urbanisme i Medi Ambient d'este Ajuntament (plaça Major 1, segona planta), en horari d'oficina (de dilluns a divendres, excepte festius, de 08.30 a 14.30 hores, i els dilluns de vesprada no festius de 16.00 a 19.00 hores). Durant este termini podeu presentar per escrit les al·legacions que considereu convenients als vostres drets i interessos legítims.  
b) De conformitat amb l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), us informe que el termini màxim per a resoldre i notificar este procediment és de tres mesos comptats a partir de la data d'iniciació (4 de febrer de 2013). El transcurs d'este termini sense dictar i notificar la resolució finalitzadora del procediment produïx la seua caducitat, segons l'article 44.2 de la LRJPAC; i tot açò sense perjudici dels supòsits legals de suspensió del termini d'acord amb l'article 42.5 de la LRJPAC, així com dels supòsits que permeten adoptar resolució d'ampliació de terminis segons l'article 42.6 de la mateixa llei.  
c) L'acord del Ple que se us notifica té la naturalesa d'acte de tràmit per a l'ordenació material del procediment i no és susceptible de recurs d'acord amb l'article 107.1 de la LRJPAC, sense perjudici de les al·legacions que podeu formular dins del termini concedit en l'apartat anterior, per a consideració en la resolució que pose fi al procediment.  
  
  
Tavernes de la Valldigna, 8 de març de 2013.- La primera tinenta d'alcalde, delegada d'Urbanisme, Agricultura, Promoció Turística, Cultura, Festes i Sanitat (Decret d'Alcaldia 02.08.2012): M.ª Carmen Canet Mollá.